Polițiștii rutieri din cadrul Poliției stațiunii Sovata au depistat, în data de 2 martie, în jurul orei 10.00, pe DN13A, în localitatea Sărățeni, un autoturism condus de un tânăr în vârstă de 21 de ani, cu o viteză de 124 km/h.
"Pentru depășirea limitei legale de viteză, acesta a fost sancționat contravențional cu amenda în valoare de 3.300 de lei, conform Ordonanței de Urgență a Guvernului 195/2002 Republicată, că măsura complementară fiind prevăzută suspendarea dreptului de a conduce, pentru 120 de zile. De asemenea, arătăm că tânărul a fost testat și cu aparatele din dotare, reieșind indicii cu privire la posibila prezență a substanțelor interzise. Menționăm că aceasta nu are valoare probatorie în cadrul dosarului penal, în continuare fiind condus la o unitate medicală în vederea prelevării mostrelor biologice necesare stabilirii consumului de substanțe interzise. În cauză, a fost deschis un dosar penal pentru conducerea unui vehicul sub influența substanțelor interzise", a informat Biroul de presă al Inspectoratului de Poliție Județean Mureș.
(Redacția)